CELEX: 62012CA0190
Language: el
Date: 2014-04-10 00:00:00
Title: Υπόθεση C-190/12: Απόφαση του Δικαστηρίου (πρώτο τμήμα) της 10ης Απριλίου 2014 [αίτηση του Wojewódzki Sąd Administracyjny (Πολωνία) για την έκδοση προδικαστικής αποφάσεως] — Emerging Markets Series of DFA Investment Trust Company κατά Dyrektor Izby Skarbowej Skarbowej w Bydgoszczy (Προδικαστική παραπομπή — Ελευθερία εγκαταστάσεως — Ελεύθερη κυκλοφορία των κεφαλαίων — Άρθρα 63 ΣΛΕΕ και 65 ΣΛΕΕ — Φόρος εισοδήματος νομικών προσώπων — Διαφορετική μεταχείριση μεταξύ των μερισμάτων που καταβάλλονται σε ημεδαπούς οργανισμούς επενδύσεων και εκείνων που καταβάλλονται σε αλλοδαπούς οργανισμούς επενδύσεων — Αποκλεισμός από τη φορολογική απαλλαγή — Αδικαιολόγητος περιορισμός)

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/5
            
         Απόφαση του Δικαστηρίου (πρώτο τμήμα) της 10ης Απριλίου 2014 [αίτηση του Wojewódzki Sąd Administracyjny (Πολωνία) για την έκδοση προδικαστικής αποφάσεως] — Emerging Markets Series of DFA Investment Trust Company κατά Dyrektor Izby Skarbowej Skarbowej w Bydgoszczy
   (Υπόθεση C-190/12) (1)
   
   ((Προδικαστική παραπομπή - Ελευθερία εγκαταστάσεως - Ελεύθερη κυκλοφορία των κεφαλαίων - Άρθρα 63 ΣΛΕΕ και 65 ΣΛΕΕ - Φόρος εισοδήματος νομικών προσώπων - Διαφορετική μεταχείριση μεταξύ των μερισμάτων που καταβάλλονται σε ημεδαπούς οργανισμούς επενδύσεων και εκείνων που καταβάλλονται σε αλλοδαπούς οργανισμούς επενδύσεων - Αποκλεισμός από τη φορολογική απαλλαγή - Αδικαιολόγητος περιορισμός))
   2014/C 175/05
   Γλώσσα διαδικασίας: η πολωνική
   
      Αιτούν δικαστήριο
   
   Wojewódzki Sąd Administracyjny
   
      Διάδικοι στην υπόθεση της κύριας δίκης
   
   Emerging Markets Series of DFA Investment Trust Company
   
      κατά
   
   Dyrektor Izby Skarbowej w Bydgoszczy
   
      Αντικείμενο
   
   Αίτηση προδικαστικής αποφάσεως — Wojewódzki Sąd Administracyjny w Bydgoszczy (Πολωνία) — Ερμηνεία των άρθρων 63 και 65 ΣΛΕΕ — Ελευθερία εγκαταστάσεως και ελεύθερη κυκλοφορία των κεφαλαίων — Φορολογική νομοθεσία που απαλλάσσει από τον φόρο εισοδήματος νομικών προσώπων τα μερίσματα που καταβάλλονται σε οργανισμούς επενδύσεων με έδρα στο έδαφος των κρατών μελών, αλλά εξαιρεί από την φοροαπαλλαγή αυτή τους επενδυτικούς οργανισμούς με έδρα σε τρίτες χώρες
   
      Διατακτικό
   
   
               1)
            
            
               Το άρθρο 63 ΣΛΕΕ περί ελεύθερης κυκλοφορίας των κεφαλαίων έχει εφαρμογή σε περιπτώσεις, όπως αυτή της κύριας δίκης, κατά τις οποίες βάσει της εθνικής φορολογικής νομοθεσίας δεν τυγχάνουν φορολογικής απαλλαγής τα μερίσματα που καταβάλλουν εγκατεστημένες σε κράτος μέλος εταιρίες σε οργανισμό επενδύσεων εγκατεστημένο σε τρίτη χώρα, ενώ τέτοια απαλλαγή ισχύει για τους οργανισμούς επενδύσεων που είναι εγκατεστημένοι στο εν λόγω κράτος μέλος.
            
         
               2)
            
            
               Τα άρθρα 63 ΣΛΕΕ και 65 ΣΛΕΕ έχουν την έννοια ότι αντιτίθενται σε φορολογική νομοθεσία κράτους μέλους, όπως η επίμαχη στην κύρια δίκη, δυνάμει της οποίας δεν μπορούν να τύχουν φορολογικής απαλλαγής τα μερίσματα που καταβάλλουν εγκατεστημένες σε αυτό το κράτος μέλος εταιρίες σε οργανισμό επενδύσεων εγκατεστημένο σε τρίτη χώρα, εφόσον μεταξύ του κράτους μέλους αυτού και του οικείου τρίτου κράτους υφίσταται συμβατική υποχρέωση αμοιβαίας διοικητικής συνδρομής η οποία καθιστά δυνατή την εκ μέρους των εθνικών φορολογικών αρχών επαλήθευση των πληροφοριών που ενδεχομένως υποβάλλει ο οργανισμός επενδύσεων. Εναπόκειται στο αιτούν δικαστήριο να εξετάσει, στο πλαίσιο της υποθέσεως της κύριας δίκης, εάν ο μηχανισμός ανταλλαγής πληροφοριών που προβλέπει το πλαίσιο αυτό συνεργασίας μπορεί όντως να καταστήσει δυνατή την εκ μέρους των πολωνικών φορολογικών αρχών επαλήθευση, κατά περίπτωση, των πληροφοριακών στοιχείων που υποβάλλουν οι εγκατεστημένοι στο έδαφος των Ηνωμένων Πολιτειών της Αμερικής οργανισμοί επενδύσεων αναφορικά με τις προϋποθέσεις ιδρύσεώς τους και ασκήσεως των δραστηριοτήτων τους, προκειμένου να διαπιστωθεί εάν αυτοί λειτουργούν βάσει ρυθμιστικού πλαισίου αντίστοιχου προς εκείνο της Ένωσης.
            
         
      (1)  ΕΕ C 209 της 14.7.2012.